62014TO0488(02)_INF
Uznesenie Všeobecného súdu (ôsma komora) zo 6. decembra 2023 –Mdr Inversiones a Espacio Activos Financieros/Komisia
(spojené veci T‑488/14 a T‑489/14) (
1
)
„Žaloba o neplatnosť – Štátna pomoc – Pomoc poskytnutá španielskymi orgánmi v prospech niektorých hospodárskych záujmových združení (HZZ) a ich investorov – Daňový systém uplatňujúci sa na niektoré dohody o finančnom lízingu na nákup lodí (španielsky systém zdanenia lízingu) – Rozhodnutie, ktorým sa pomoc vyhlasuje za čiastočne nezlučiteľnú s vnútorným trhom a nariaďuje sa jej čiastočné vymáhanie – Čiastočný zánik predmetu sporu – Čiastočné zastavenie konania – Žaloba, ktorá je sčasti zjavne bez právneho základu“
1.
Žaloba o neplatnosť – Žaloba proti rozhodnutiu – Záujem na konaní – Čiastočné zrušenie napadnutého aktu v rámci inej žaloby podanej proti tomuto aktu – Žaloba smerujúca súčasne k neplatnosti zrušených častí napadnutého aktu, ako aj k neplatnosti nezrušených častí – Žaloba zachovávajúca svoj predmet len vo vzťahu k nezrušeným častiam
(Články 263 a 277 ZFEÚ; Rokovací poriadok Všeobecného súdu, článok 131)
(pozri body 22 – 48)
2.
Pomoc poskytovaná štátmi – Pojem – Selektívna povaha opatrenia – Daňové opatrenia v prospech určitých hospodárskych záujmových združení a ich investorov – Daňový systém uplatňujúci sa na niektoré dohody o finančnom lízingu na nákup lodí – Selektívnosť celej schémy odvodená z účinkov povolenia predčasného odpisovania na využitie iných zavedených opatrení – Prípustnosť
(Článok 107 ods. 1 ZFEÚ)
(pozri body 54 – 59)
3.
Akty inštitúcií – Odôvodnenie – Povinnosť – Rozsah – Rozhodnutie Komisie v oblasti štátnej pomoci – Rozhodnutie o daňovom režime vzťahujúcom sa na určité dohody o finančnom lízingu na nákup lodí – Nevyhnutnosť uviesť skutočnosti a právne úvahy, ktoré majú v štruktúre rozhodnutia zásadný význam – Neexistencia požiadavky osobitného odôvodnenia každej skutočnosti uvedenej dotknutými stranami
(Článok 107 ods. 1 a článok 296 ZFEÚ)
(pozri body 63, 64)
Výrok
1.
Konanie o žalobách sa zastavuje v rozsahu, v akom smerujú proti článku 1 rozhodnutia Komisie 2014/200/EÚ zo 17. júla 2013 o schéme pomoci SA.21233 C/11 (ex NN/11, ex CP 137/06) poskytnutej Španielskom – Daňový režim uplatniteľný na určité dohody o finančnom lízingu, tiež známy ako „španielsky systém zdanenia lízingu“ v časti, v ktorej označuje hospodárske záujmové združenia a ich investorov za jediných príjemcov pomoci uvedenej v tomto rozhodnutí, a proti článku 4 ods. 1 uvedeného rozhodnutia v časti, v ktorej ukladá Španielskemu kráľovstvu povinnosť vymáhať od investorov hospodárskych záujmových združení, ktorí mali z pomoci prospech, celú sumu pomoci uvedenú v tomto rozhodnutí.
2.
V zostávajúcej časti sa žaloby zamietajú.
3.
Každý účastník konania znáša svoje vlastné trovy konania.
(
1
)	Ú. v. EÚ C 282, 25.8.2014.